MODERN ควัก 24 ลบ. ร่วมทุน “เวิร์คสเคพ” 40% ต่อยอดธุรกิจผลิต-ขายเฟอร์นิเจอร์หนุนยอดขายโต
MODERN ควัก 24 ลบ. ร่วมทุน “เวิร์คสเคพ” 40% ต่อยอดธุรกิจผลิต-ขายเฟอร์นิเจอร์หนุนยอดขายโต
5 ก.พ. 2562

บริษัท โมเดอร์นฟอร์มกรุ๊ป จำกัด (มหาชน) หรือ MODERN เปิดเผยว่า ที่ประชุมคณะกรรมการบริษัทวันนี้ (5 ก.พ.) มีมติให้ลงทุนในบริษัท เวิร์คสเคพ จำกัด (WORK) ซึ่งเป็นบริษัทจัดตั้งใหม่เพื่อประกอบธุรกิจผลิตและจำหน่ายสินค้าประเภทเฟอร์นิเจอร์และอุปกรณ์ตกแต่งสำนักงานทุกประเภท ในสัดส่วน 40% ร่วมกับนายนพดล ตั้งเผ่าศักดิ์ และนางสาวพิมพ์รัตน์ ตั้งเผ่าศักดิ์ (CG) ที่ถือหุ้นในสัดส่วน 60%
โดยมีทุนจดทะเบียน 60 ล้านบาท โดยส่วนนี้เป็นเงินลงทุนของบริษัท 24 ล้านบาท และเงินลงทุนของ CG จำนวน 36 ล้านบาท
ทั้งนี้ การร่วมลงทุนในเวิร์คสเคพจะช่วยเพิ่มยอดขาย ขยายช่องทางการจำหน่ายและเพิ่มส่วนแบ่งการตลาดเฟอร์นิเจอร์สำนักงาน โดยแหล่งเงินลงทุนที่ใช้จะมาจากกระแสเงินสดจากการดำเนินงาน